ଟି୨୦ ତ୍ରିରାଷ୍ଟ୍ରୀୟଃ ପ୍ରଥମ ମ୍ୟାଚରେ ଭାରତ ପରାସ୍ତ\nକଲମ୍ବୋ, ୬।୩(ପି.ଟି.)- ଧାଓ୍ବନ ଧମାକା ସତ୍ତ୍ୱେ ତ୍ରିରାଷ୍ଟ୍ରୀୟ ଟି୨୦ କପ୍ ନିଦାହାସ ଟ୍ରଫିର ପ୍ରଥମ ମ୍ୟାଚରେ ଭାରତ ଝୁଣ୍ଟିଛି। ମଙ୍ଗଳବାର ଅନୁଷ୍ଠିତ ମ୍ୟାଚରେ ରୋହିତ ଶର୍ମାଙ୍କ ନେତୃତ୍ୱାଧୀନ ଟିମ୍ ଇଣ୍ଡିଆ ୫ ଉଇକେଟରେ ଆୟୋଜକ ଶ୍ରୀଲଙ୍କାଠାରୁ ହାରି ଯାଇଛି। ଭାରତ ପକ୍ଷରୁ ଧାର୍ଯ୍ୟ ୧୭୫ ରନ ବିଜୟ ଲକ୍ଷ୍ୟକୁ ଶ୍ରୀଲଙ୍କା ୧୮.୩ ଓଭରରେ ୫ ଉଇକେଟ ହରାଇ ହାସଲ କରି ନେଇଥିଲା। ଫଳରେ ମ୍ୟାଚରୁ ଶ୍ରୀଲଙ୍କାକୁ ୨ ପଏଣ୍ଟ ମିଳିଛି।\nଟି୨୦ ତ୍ରିରାଷ୍ଟ୍ରୀୟଃ ପ୍ରଥମ ମ୍ୟାଚରେ ଭାରତ ପରାସ୍ତ\t March 6th, 23:50 PM March 6th, 23:50 PM\nକଲମ୍ବୋ, ୬।୩(ପି.ଟି.)- ଧାଓ୍ବନ ଧମାକା ସତ୍ତ୍ୱେ ତ୍ରିରାଷ୍ଟ୍ରୀୟ ଟି୨୦ କପ୍ ନିଦାହାସ ଟ୍ରଫିର ପ୍ରଥମ ମ୍ୟାଚରେ ଭାରତ ଝୁଣ୍ଟିଛି। ମଙ୍ଗଳବାର ଅନୁଷ୍ଠିତ ମ୍ୟାଚରେ ରୋହିତ ଶର୍ମାଙ୍କ ନେତୃତ୍ୱାଧୀନ ଟିମ୍ ଇଣ୍ଡିଆ ୫ ଉଇକେଟରେ ଆୟୋଜକ ଶ୍ରୀଲଙ୍କାଠାରୁ ହାରି ଯାଇଛି। ଭାରତ ପକ୍ଷରୁ ଧାର୍ଯ୍ୟ ୧୭୫ ରନ ବିଜୟ ଲକ୍ଷ୍ୟକୁ ଶ୍ରୀଲଙ୍କା ୧୮.୩ ଓଭରରେ ୫ ଉଇକେଟ ହରାଇ ହାସଲ କରି ନେଇଥିଲା। ଫଳରେ ମ୍ୟାଚରୁ ଶ୍ରୀଲଙ୍କାକୁ ୨ ପଏଣ୍ଟ ମିଳିଛି। ଶ୍ରୀଲଙ୍କା ୧୨ ରନରେ ଓପନର କୁଶାଲ ମେଣ୍ଡିସଙ୍କ ଉଇକେଟ ହରାଇଥିଲେ ହେଁ କୁଶାଲ ପେରେରାଙ୍କ ଧୂଆଁଧାର ବ୍ୟାଟିଂ ସହାୟତାରେ ଲକ୍ଷ୍ୟପଥରେ ଅଗ୍ରସର ହୋଇଥିଲା। ଦନୁସ୍କା ଗୁଣତିଳକ ୧୨ ବଲ୍ରୁ ୧୯(୧ ଚୌକା, ୨ ଛକା) ରନ କରି ଆଉଟ ହୋଇଥିଲେ ହେଁ ତାଙ୍କ ସହ ପେରେରା ଦ୍ୱିତୀୟ ଉଇକେଟ ଭାଗୀଦାରିରୁ ୫୮ ରନ ସଂଗ୍ରହ କରିଥିଲେ। ଅଧିନାୟକ ଦୀନେଶ ଚଣ୍ଡିମଲ ମାତ୍ର ୧୪ ରନ କରି ପ୍ୟାଭିଲିୟନ ଫେରିଥିଲେ। ଶାଦ୍ଦୁଳ ଠାକୁରଙ୍କ ପ୍ରଥମ ଓଭରରୁ ୨୭ ରନ ସଂଗ୍ରହ କରିଥିବା ପେରେରା ୩୭ ବଲ୍ରୁ ୬ ଚୌକା ଓ ୪ ଛକା ସହାୟତାରେ ୬୬ ରନ କରି ଆଉଟ ହେବାପରେ ଶ୍ରୀଲଙ୍କାର ରନ ହାରରେ ଅଙ୍କୁଶ ଲାଗିଥିଲା। ପେରେରାଙ୍କ ପ୍ରାଇଜ୍ ଉଇକେଟ ନେଇ ଓ୍ବାଶିଂଟନ ସୁନ୍ଦର ମ୍ୟାଚର ମୋଡ଼ ବଦଳାଇଥିଲେ। ପ୍ରଥମେ ମହଙ୍ଗା ସାବ୍ୟସ୍ତ ହୋଇଥିବା ଭାରତୀୟ ବୋଲରମାନେ ଶେଷଭାଗରେ ନିୟନ୍ତ୍ରିତ ବୋଲିଂ କରିଥିଲେ। ଉପୁଲ ଥରଙ୍ଗା ୧୮ ବଲ୍ରୁ ୧୭ ରନ କରି ଆଉଟ ହୋଇଥିଲେ। ମ୍ୟାଚ ରୋମାଞ୍ଚକ ମୋଡ଼ ନେଇଥିବାବେଳେ ୧୮ତମ ଓଭରରେ ୧୬ ରନ ବ୍ୟୟ କରି ଜୟଦେବ ଉନାଡକଟ୍ ଶ୍ରୀଲଙ୍କା ହାତକୁ ମ୍ୟାଚ ଟେକି ଦେଇଥିଲେ। ଦସୁନ ସନକା ୧୮ ବଲ୍ରୁ ୧୫ ଓ ଥିସାରା ପେରେରା ୧୦ ବଲ୍ରୁ ୨୨ ରନରେ ଅପରାଜିତ ରହି ଶ୍ରୀଲଙ୍କାକୁ ବିଜୟୀ କରାଇଥିଲେ। ଧାଓ୍ବନ ଧମାକା ଫିକା- ଟସ୍ ଜିତି ଶ୍ରୀଲଙ୍କା ଅଧିନାୟକ ଦୀନେଶ ଚଣ୍ଡିମଲ ପ୍ରଥମେ ଫିଲ୍ଡିଂ ନିଷ୍ପତ୍ତି ନେଇଥିଲେ। ମ୍ୟାଚର ଦ୍ୱିତୀୟ ଓଭରରେ ଟିମ୍ ଇଣ୍ଡିଆକୁ ପ୍ରାରମ୍ଭିକ ଝଟ୍କା ଲାଗିଥିଲା। ଅଧିନାୟକ ରୋହିତ ଶର୍ମା ଖରାପ ଫର୍ମ ଜାରିରଖି ଖାତା ଖୋଲିବା ପୂର୍ବରୁ ଦୁସ୍ମନ୍ଥ ଚାମିରାଙ୍କ ବଲ୍ରେ ଜୀବନ ମେଣ୍ଡିସଙ୍କୁ କ୍ୟାଚ୍ ଦେଇ ପ୍ୟାଭିଲିୟନ ଫେରିଥିଲେ। ୩ ନମ୍ବରରେ ଆସିଥିବା ସୁରେଶ ରାଇନା ମଧ୍ୟ ମାତ୍ର ୧ ରନ କରି ଆଉଟ ହେବାରୁ ୨ ଓଭରରେ ଭାରତ ସ୍କୋର ୯/୨ ହୋଇ ଯାଇଥିଲା। ତେବେ ଚାପ ସ୍ଥିତିକୁ ନ ଆସି ସ୍ବାଭାବିକ ବ୍ୟାଟିଂ ଜାରି ରଖିଥିଲେ ଶିଖର ଧାଓ୍ବନ। ସେ ଶ୍ରୀଲଙ୍କା ବୋଲରଙ୍କୁ ସଫଳତାର ସହ ମୁକାବିଲା କରି ଭାରତୀୟ ସ୍କୋରକୁ ଆଗେଇ ନେଇଥିଲେ। ମିଡିଲ ଅର୍ଡରରେ ତାଙ୍କୁ ଉପଯୁକ୍ତ ସହାୟତା କରିଥିଲେ ମନୀଷ ପାଣ୍ଡେ। ଦୁହେଁ ୩ୟ ଉଇକେଟରେ ୯୫ ରନର ଭାଗୀଦାରି ଗଢ଼ି ଦଳକୁ ଏକ ସମ୍ମାନଜନକ ସ୍କୋର ଦିଗରେ ଅଗ୍ରସର କରାଇଥିଲେ। ମନୀଷ ୩୫ ବଲ୍ରୁ ୩୭(୩ ଚୌକା, ୧ ଛକା) ରନ କରି ଆଉଟ ହୋଇଥିଲେ ହେଁ ଧାଓ୍ବନ ଖେଳିଥିଲେ ଅନ୍ୟତମ ଶ୍ରେଷ୍ଠ ଇନିଂସ। ସେ ୪୯ ବଲ୍ରୁ ୬ଟି ଲେଖାଏ ଚୌକା ଓ ଛକା ସହାୟତାରେ ୯୦ ରନ କରି ଆଉଟ ହୋଇଥିଲେ। ମାତ୍ର ଭାରତ ହାରିବାରୁ ଧାଓ୍ବନ ଧମାକା ଫିକା ପଡ଼ି ଯାଇଥିଲା। ଶେଷ ଭାଗରେ ରିଷଭ ପନ୍ତ ୨୩ ବଲ୍ରୁ ୨୩ ରନ କରିବାରୁ ଭାରତ ୨୦ ଓଭରରେ ୫ ଉଇକେଟ ହରାଇ ୧୭୪ ରନ କରିବାକୁ ସକ୍ଷମ ହୋଇଥିଲା। ଦୀନେଶ କାର୍ତ୍ତିକ ୬ ବଲ୍ରୁ ୧୩ ରନରେ ଅପରାଜିତ ରହିଥିଲେ। ଶ୍ରୀଲଙ୍କା ପକ୍ଷରୁ ଚାମିରା ୨ଟି ଏବଂ ନୂଆନ ପ୍ରଦୀପ, ଜୀବନ ମେଣ୍ଡିସ ଓ ଦନୁସ୍କା ଗୁଣତିଳକ ଗୋଟିଏ ଲେଖାଏ ଉଇକେଟ ନେଇଥିଲେ। ଏହି ମ୍ୟାଚରେ ଭାରତର ବିଜୟ ଶଙ୍କର ଟି୨୦ ଅନ୍ତର୍ଜାତୀୟ କ୍ୟାରିୟର ଆରମ୍ଭ କରିଥିଲେ।
